સરકાર પોતાની વ્યૂહરચનાના ભાગરૂપે કેગનો અહેવાલ છેલ્લા દિવસે ગૃહ સમક્ષ રજૂ કર્યો હતો. CAGનો રિર્પોટ રજૂ કરવાના સમયે કોંગ્રેસના ધારાસભ્યોએ મોંઘવારી મુદ્દે ધમાલ કરી હતી. વિપક્ષી સભ્યો શાકભાજીના હાર પહેરી ગૃહમાં પ્રવેશ્યા હતા અને સૂત્રોચ્ચાર પોકાર્યા હતા. મોંઘવારી મુદ્દે ગૃહમાં હોબાળો કરવામાં આવતા વિધાનસભા અધ્યક્ષ વજુભાઇ વાળાએ શક્તિસિંહ અને શંકરસિંહ સિવાય કોંગ્રેસના તમામ ધારાસભ્યોને ગૃહમાંથી સસ્પેન્ડ કરવામાં આવ્યા હતા. ત્યારે શક્તિસિંહ અને શંકરસિંહે પણ વોકઆઉટ કર્યું હતું.